**Eskolako ariketa 2**

**[Parametroak lantzen]**

**1. Hartu taldeka honako sintagmak eta saiatu X’ Teoriaren araberako analisia egiten:**

(1) a. egunkarien irakurleak

b. umearentzako egokia

c. sukaldean

d. Ikasleak gutunean dirua sartuko du

**Ondoren, aintzat hartu tagalo hizkuntzako datuok (Lieber 1992):**

(2) a. mambabasa ng diyaryo

irakurlea -ren egunkariak

“egunkarien irakurleak”

b. bigay para sa bata c. kapos ng pera

egoki -rentzako -a ume gabea -ren dirua

“umearentzako egokia” “dirurik gabea, dirurik ez duena”

d. nasa kusina e. para sa bata

-n sukaldea -rentzat -a ume

“sukaldean” “umearentzat”

f. maglalakip ng kuwalta sa sulat ang istudyante

sartu zenbait diru -n gutuna -ak ikasle

“Ikasleak gutunean diru apur bat sartuko du.”

**Tagalo eta euskara erkatuta, nola, zein parametroren bidez, azaldu liteke hizkuntza bien arteko alderik nabarmenena hitz hurrenkerari dagokionez? Diagramen bidez erakutsi zein den hizkuntza bien arteko aldea eta laburki arrazoitu zeuen erantzuna.**

**2. NZ-tasunaren sendotasun/ ahultasun parametroak NZ-hitzak mugimenduaren bidez edo *in-situ* tratatzen dituzten hizkuntzak talde bitan banatzeko balio du: ingelesak NZ-hitzen aurreratzea daukan bitartean, japonierak ez dauka; eta frantsesak era bietara joka dezake antza:**

*Ingelesa*  (NZ-tasuna = sendoa)

(1) a. What did John read ~~wha~~t?

b. \*John bought what?

‘Zer erosi zuen Jonek?’

c. What do you think that John bought ~~what~~?

*Japoniera* (NZ-tasuna = ahula)

(2) John-wa nani-o kaimsaita ka

zer erosi gald

‘Zer erosi zuen Jonek?’

(3) *Frantsesa* (NZ-tasuna = sendoa zein ahula)

a. Tu as vu qui?

b. Qui as-tu vu ~~qui~~?

‘Zer ikusi duzu?’

**Orain aintzat hartu itzazue beheko euskarazko adibideak; zein balore edukiko luke euskarak eta? Laburki azaldu :**

(4) a. Zer irakurri du Jonek?

b. Jonek zer irakurri du?

c. Zer ez du Jonek irakurri?

d. \* Ez du Jonek zer irakurri?

e. %Zer du Jonek irakurri? (iparraldeko euskaran)

f. Zer uste duzu irakurri duela Jonek?

**Zuen erantzuna arrazoitzean, utzi ezazue argi zein adibidek erakusten duen argien NZ-hitza aurreratzen dela (eta ez dela bere lekuan gelditzen).**

**3. Ezaguna da ingelesa ez dela *pro-drop* hizkuntza eta subjektuak agerikoa behar duela izan beti. Datu hau gogoan, Radford-ek (2009 : 35) Lucy izeneko haur ingelesedun baten honako ekoizpenak jasotzen ditu:**

1. *What doing* ? (helduen hizkeran: ‘What are you doing?’)
2. *want bickies* (helduen hizkeran:  ‘She wants biscuits’)
3. *me have yoghurt?* (helduen hizkeran: ‘Can I have yoghurt?)

**Haurrak, ekoizpenok egiten dituenean, finkatuta dauka pro-drop parametroa? Eta NZ-tasunaren sendotasunarena? Eztabaidatu taldean eta laburki argudiatu.**